আহত সাংবাদিক মাসুক হৃদয় জানান, বিকালে কে বা কারা গুজব ছড়িয়ে দেয় যে হাসপাতাল থেকে নিহত মাদরাসা ছাত্রের মরদেহ দেয়া হচ্ছে না। এ ঘটনায় বিক্ষুব্ধ মাদরাসা ছাত্ররা শহরের টি.এ রোডস্থ ফকিরাপুলে দাঁড়ানো অবস্থায় পুলিশ সদস্যদের বহনকারী একটি পিকআপ ভ্যানে আগুন ধরিয়ে দেন। এ সময় আমি অগ্নিসংযোগের ছবি তুলতে গেলে র‌্যাবের এক সদস্য আমাকে লাথি মেরে মাটিতে ফেলে দেন এবং এলোপাতাড়িভাবে লাথি মারতে থাকেন। পরে আমার সহকর্মীরা আমাকে উদ্ধার করে জেলা সদর হাসপাতালে নিয়ে আসেন।